text:
- jgc
                                            udskrift
                                                 af
                            sø- & handelsrettens dombog
                                          ____________
                                               dom
afsagt den 27. juli 2011 af sø- og handelsretten sammensat af vicepræsident mette christensen (rets-
formand), ove andersen og peter gregers bernhoft.
v-56-10
                                      oshkosh b’gosh inc.
                                      (advokat christian l. bardenfleth)
                                      mod
                                      1) sterling og co v/annette størling
                                      (advokat niels gyde poulsen)
indledning
sagen vedrører bl.a. spørgsmålet, om sterling og co v/annette størlings salg af børnetøj er
sket i strid med en tidligere indgået forligsaftale med oshkosh b´gosh inc.
sagen var oprindeligt tillige anlagt mod wear4kids aps, der var ejet af anette størling. dette
selskab er ifølge erhvervs- og selskabsstyrelsens centrale virksomhedsregister tvangsopløst
                                                 -2-
med ophør den 17. november 2010, og parterne har tiltrådt, at den del af sagen, der vedrører
selskabet, herefter udgår.
påstande
oshkosh b´gosh inc. (herefter oshkosh b’gosh) har nedlagt følgende påstande:
1)    det af retten i helsingør, fogedretten, nedlagte fogedforbud med beslaglæggelse i
      henhold til kendelse af 24. juni 2010 stadfæstes som lovliggjort og forfulgt.
2)    annette størling skal anerkende at være uberettiget til at producere, sælge og mar-
      kedsføre, herunder importere og eksportere beklædningsgenstande påført kendetegnet
      original stripes <figurmærke> alene eller med samtidig anvendelse af kendeteg-
      net our star <figurmærke> og/eller alene sidstnævnte kendetegn og, hvor kende-
      tegnet original stripes <figurmærke> er fjernet/klippet af, som vist i bilag 5, 8, 9
      og 10 eller beklædning, hvor kendetegnet osh kosh <figurmærke> er klippet af som
      vist i bilag 6.
3)    annette størling skal anerkende, at samtlige de under forbudssagen beslaglagte be-
      klædningsgenstande i henhold til opgørelse, dateret den 24. juni 2010, skulle have væ-
      ret destrueret med henvisning til den mellem parterne indgåede aftale fra december
      måned 2009.
4)    annette størling skal anerkende at være uberettiget til at gøre erhvervsmæssig brug af
      varemærket oshkosh som vist i bilag 12.
5)    annette størling skal anerkende, at samtlige beklædningsgenstande, som er omfattet af
      forbudssagen skal destrueres, herunder at annette størling betaler omkostninger for
      oplagringen af disse produkter og for destruktionen af disse.
6)    annette størling skal betale vederlag og/eller erstatning på 200.000 kr., subsidiært et
      mindre beløb fastsat efter rettens skøn, med procesrente fra sagens anlæg den 7. juli
      2010.
sterling & co v/annette størling (herefter annette størling) har over for påstand 1, 3, 5 og 6
påstået frifindelse og har i øvrigt påstået afvisning, subsidiært frifindelse.
                                                      -3-
oplysningerne i sagen
oshkosh b’gosh er et amerikansk børnetøjsmærke, der især er kendt for sine overalls og
produkter i denim (cowboystof).
       den 30. august 1991 fik oshkosh b’gosh under vr 1991 05533 i danmark registret
ordmærket oshkosh i klasse 25 for beklædning, herunder overalls med smæk mv. den 23.
december 2009 registrerede oshkosh inc. endvidere oshkosh som ef-varemærke for klas-
serne 18, 24, og 35 og den 11. december 2000 tillige for klasserne 16, 25 og 28.
       annette størling sælger gennem sin forretning beliggende bjergegade 12, helsingør
børnetøj til forbrugere, og hun solgte tidligere også til andre detailforretninger i danmark.
hun var i en periode frem til 2003 tillige distributør af mærket oshkosh i skandinavien.
den første forbudssag
efter anmodning fra oshkosh inc. nedlagde fogedretten i helsingør den 14. juli 2009 bl.a.
forbud mod, at annette størling solgte, markedsførte og producerede beklædningsgenstan-
de påført varemærket original stripes, herunder med samtidig oplysning om, at oshkosh
havde skiftet navn til original stripes, samt forbud mod, at hun solgte og markedsførte be-
klædningsgenstande påført et ”rødt osh kosh mærke”.
       den 5. oktober 2009 blev der på ny foretaget beslaglæggelsesforretning hos anette
størling, nu på et lager på adressen engholmvej 5, saunte. under fogedforretningen blev der
fundet 4 par bukser og et tørklæde omfattet af forbuddet, hvorom anette størling forklarede,
at hun efter forbuddets nedlæggelse var kommet i tanke om lageret, hvorefter hun var taget
derud og efter gennemgang fundet en halv kasse original stripes tøj, som hun kørte til for-
brænding. denne fogedsag blev udsat.
       parterne forligte den 18. december 2009 sagen udenretligt på bl.a. følgende vilkår:
      ”…
                                                       1.
       sterling & co. v/annette størling … anerkender at alle beklædningsgenstande påført
       kendetegnet original stripes eller osh kosh [kursiveret] som er omfattet af foged-
       forbuddet af 7. juli 2009 vil blive destrueret.
       …
                                                    -4-
                                                     3.
      sterling & co. v/annette størling… accepterer, at de [hun] ikke vil producere, sælge eller
      markedsføre beklædning under varemærket oshkosh eller oshkosh b’gosh eller
      andre dermed forvekslelige varemærker. til trods for ovennævnte, og forinden under-
      skrivelse af denne aftale, har sterling & co. v/annette størling … udleveret dokumenta-
      tion for at restlageret af original oshkosh og oshkosh b’gosh beklædning hidrø-
      rende fra sr gent (købt i 2005) og fremkommet med oplysning om antallet af beholdnin-
      gen af ovennævnte, og at de [hun] har frist til 31. december 2010 til at sælge og markeds-
      føre original oshkosh og oshkosh b’gosh beklædning hidrørende fra sr gent (kø-
      bet i 2005).
      …
                                                     9.
      betingelserne for aftalen er fortrolige og skal ikke tilføres retsbogen, …”
som følge af forliget blev justifikations- og kæresagerne ved henholdsvis sø- og handelsret-
ten og østre landsret hævet som forligt.
den anden forbudssag
den 22. og 23. maj 2010 afholdt annette størling et lagersalg og indrykkede i den forbindelse
en annonce i lokalavisen nordsjælland:
                                                  bilag 4
                                                -5-
en repræsentant for oshkosh b’gosh købte på lagersalget den 22. maj 2010 en nederdel, der
var forsynet med både et our star og et original stripes mærke, og en t-shirt, hvor mærket i
nakken var klippet af, til en samlet pris af 400 kr.:
bilag 5.                                           bilag 6.
oshkosh b’gosh hævder, at det er det varemærkeforfalskede osh kosh mærke, der er
klippet af t-shirten. dette bestrider annette størling.
      derudover købte oshkosh b’gosh repræsentant den 10. juni 2010 tre par overalls af
mærket our star til en samlet pris af 600 kr. i annette størlings forretning i helsingør:
bilag 8                            bilag 9                         bilag 10
                                                     -6-
den 20. juni 2010 afholdt annette størling et udsalg på forretningsadressen bjergegade 12,
helsingør, der på hjemmesiden bornibyen.dk blev omtalt som et ”oshkosh vip lagersalg”:
                                                  bilag 12
domænet bornibyen.dk er ifølge udskrift fra dk hostmaster a/s oprettet den 18. april 2007
af registranten lars holger pind.
       efter anmodning fra oshkosh b’gosh nedlagde fogedretten i helsingør den 24. juni
2010 et fogedforbud over for annette størling og beslaglagde i den forbindelse 32 stk. jeans,
6 stk. nederdele og 152 stk. overalls af mærket our star. af fogedrettens kendelse fremgår
bl.a. følgende:
       ”… således som sagen foreligger oplyst, lægges det til grund, at det af fogedretten den
       14. juli 2009 … nedlagte forbud er erstattet af et imellem parterne indgåede udenretligt
       forlig. annette størling har ikke under sagen ønsket at medvirke til fremlæggelsen af det-
       te forlig, og fogedretten lægger derfor som anført af rekvirenten til grund, at rekvisiti som
       led i det samlede forlig har anerkendt, at alle beklædningsdele påført kendetegnene ori-
       ginal stripes eller osh kosh jf. bilag 3, som var omfattet af fogedforbuddet vil blive de-
       strueret. fogedretten har ved besigtigelse af det i forretningen i bjergegade 12 værende
       tøj påført mærket our star kunnet konstatere, at tøjet tidligere har været påført an-
       det/andre mærker, da der er spor efter symaskinenål, ligesom der er spor af afklippede
       mærker. rekvirenten har under nærværende sag fremlagt den som i bilag 5 afbilledede
       nederdel, der bærer såvel mærket our star som mærket original stripes, og fogedretten
       finder der herefter godtgjort at beklædningsgenstande omfattet af parternes aftale nu
       markedsføres under mærket our star. ved fremlæggelse af den i bilag 6 afbillede trøje
                                                     -7-
      findes det ligeledes godtgjort, at rekvisiti har solgt tøj, hvor det falske oshkosh mærke, jf.
      bilag 3 er klippet af. endelig findes det godtgjort, at rekvisiti brug af varemærket osh-
      kosh, som sket i bilag 12 er erhvervsmæssig og derfor i strid med varemærkelovens § 4,
      stk. 1, nr. 1 samt god markedsføringsskik, idet rekvirenten gennem registrering af vare-
      mærket har opnået eneret til dette kendetegn i danmark for varer i blandt andet klasse
      25, 28 og 35.
      …
      derfor bestemmes:
      det forbydes rekvisitus 1) sterling & co v/annette sterling … at sælge, markedsføre og
      producere, herunder importere og eksportere beklædningsgenstande påført kendetegnet
      original stripes <figurmærke> alene eller med samtidig anvendelse af kendetegnet
      our star <figurmærke> og/eller alene sidstnævnte kendetegn og hvor kendetegnet
      original stripes <figurmærke> er fjernet/klippet af, som vist i [denne sags bilag 5,8,9
      og 10] eller beklædning, hvor kendetegnet osh kosh <figurmærke > er klippet af som
      vist i bilag 5 [denne sags bilag 6].
      det forbydes endvidere rekvisitus 1 … at gøre erhvervsmæssig brug af varemærket
      oshkosh <w> som vist i [denne sags bilag 12]. …”
efter opfordring fra oshkosh b’gosh har annette størling oplyst salget af børnetøj i perioden
fra december 2009 (reelt 22. maj 2010) til 24. juni 2010:
      ”…
      der er i perioden solgt følgende:
      our star: ca. 160 enheder
      jeg havde ca. 350 kollektions- og produktionsprøver som er blevet påført our star label
      og heraf blev 190 stk. beslaglagt 24. juni 2010.
      original stripes: 1 stk.
      en original stripes kollektionsprøve var ved en fejl ikke blevet destrueret og endte jo
      desværre med at blive tilført en our star label.
      oshkosh label (rød): 0 stk.
      …”
forklaringer
annette størling har forklaret, at hun i 5 år har drevet detailbutik i bjergegade 12, helsingør
og før det i ca. et år i hornbæk. butikken i bjergegade står overfor lukning, og lejemålet er
opsagt. butikken er ikke længere rentabel.
      hun begyndte oprindeligt som agent for oshkosh i danmark og blev siden distribu-
tør i skandinavien. hun var distributør frem til 2003. agent- og distributøraftalerne blev
indgået med den europæiske licenshaver sr gent ltd., der i slutningen af 2005 gik konkurs.
i forbindelse med konkursen tilbød kurator, revisionsselskabet pricewaterhousecoopers
(pwc), england, hende at købe det engelske restlager af oshkosh tøj. hun købte restlage-
                                                    -8-
ret for ca. 1,7 mio. kr. partiet, der var et stort rod, blev ikke talt op inden købet. fra udlevere-
de lister fra pwc ved hun, at der var tale om ca. 100.000 stk. tøj. inden købet besigtigede hun
lageret, og det var primært en række klassiske varer, såsom overalls og jeans, der havde
hendes interesse.
       efter hun er ophørt som distributør, og efter sr gent ltd. er gået konkurs, er der ikke
andre personer eller virksomheder, som sælger oshkosh mærket i danmark.
       mærket original stripes var et produkt, som hun fik fremstillet i samarbejde med tidli-
gere med arbejdere fra sr gent ltd. hun forhandlede mærket i sin egen forretning, og hun
solgte det også til andre butikker. der var en vis lighed, men også forskelle mellem orginal
stripes og oshkosh, herunder designet af selerne og buksebredden på overallsene. hun
antog en designer til at designe original stripes tøjet.
       ved indgåelsen af forliget i 2009 var det hendes ønske, at forhandlerne ikke fik oplys-
ninger om forligets indhold, der derfor skulle være fortroligt. dette var hendes krav for at få
ro på sagen. efter nedlæggelsen af forbuddet i fogedretten sendte modparten imidlertid fo-
gedforbuddet ud til forhandlerne, hvilket resulterede i, at forhandlerne ringede og/eller mai-
lede til hende. forhandlerne oplyste, at de var blevet bedt om at returnere tøjet til advokat
christian l. bardenfleth. de fleste af forhandlerne havde endnu ikke betalt for tøjet, og de
var herefter heller ikke indstillet på at betale, ligesom andre nu ville returnere tøjet til hende.
hun var i en situation, hvor hun havde betalt for en produktion, som hun ikke længere kun-
ne afsætte eller opnå betaling for.
       tøjet, der var omfattet af forliget, blev efterfølgende destrueret. desværre dukkede der
siden én enkelt nederdel op, der var mærket med original stripes. hun havde ellers gen-
nemgået varelageret for original stripes og varemærkeforfalsket osh kosh tøj. nederdelen
blev ved en fejl ikke destrueret, og det var i øvrigt meningsløst at markedsføre et stykke tøj
med to forskellige varemærker. med hensyn til det originale oshkosh tøj var hun beretti-
get til at sælge dette indtil udgangen af 2010. hun fik solgt det meste på lagersalgene.
       hun havde indtryk af, at hun blev overvåget, idet hun i butikken fik flere spørgsmål
om oshkosh mærket og overallsene. på trods heraf afholdt hun alligevel to lagersalg – et i
hornbæk og et i forretningen. hun havde 360 kollektionsprøver, som hun satte et our star
mærke på. kollektionsprøverne var i to størrelser, henholdsvis 12 måneder og 4 år. hun satte
ikke mærket på andre varer. ved forligets indgåelse eksisterede mærket our star ikke. på
                                                -9-
dette tidspunkt havde hun en meget presset økonomi. hun indrykkede annoncen i lokalavi-
sen nordsjælland vedrørende lagersalget i hornbæk. bornibyen.dk er et opslagsforum, hvor
butikker kan gøre opmærksom på sig selv. hun fortalte bornibyen.dk, at hun afholdt udsalg
den 20. juni 2010 i bjergegade 12, helsingør, men hun havde ikke indflydelse på selve omta-
len på hjemmesiden.
       ud af de 360 stk. kollektions- og produktionsprøver af mærket our star blev ca. 100
stk. solgt på lagersalget i hornbæk, og ca. 60 stk. blev solgt i forretningen. derudover havde
hun ca. 60 bluser uden label, hvoraf ca. 40 stk. blev solgt, og resten blev kasseret. produkter-
ne vist på sagens bilag 8, 9 og 10 er produktionsprøver med ”dummy-mærker”. hun havde
fjernet ”dummy-mærkerne”, der typisk blot var hvide. overallsene havde ikke været mærket
med original stripes. labelen på blusen, sagens bilag 6, klippede hun delvist af, således at
størrelsen stadig var anført. der havde ikke været et rødt osh kosh mærke på labelen. af
our star enhederne blev ca. 100 stk. solgt for 150 kr. pr. stk. og resten til 200 kr. pr. stk. blu-
sen blev solgt som 3 stk. for 100 kr.
parternes synspunkter
oshkosh b’gosh har anført, at der er tale om en justifikationssag, og at der som sædvanligt
samtidigt er nedlagt enslydende anerkendelses- og forbudspåstande, hvorfor der ikke skal
ske afvisning af påstand 2 og 4.
       annette størling har misligholdt parternes forligsaftale, og oshkosh b’gosh har som
følge heraf en retlig interesse at få afsagt dom over annette størling. under forbudssagen i
2009 var oshkosh b’gosh ad to omgange nødsaget til at tage ud på annette størlings adres-
se, idet hun ikke tilvejebragte sandfærdige oplysninger. under det andet besøg forklarede
annette størling, at hun ikke var i besiddelse af mere original stripes tøj, og at der i øvrigt
var sket destruktion i overensstemmelse med parternes forligsaftale.
       det viser sig imidlertid i forbindelse med denne sag, at annette størling har afgivet
falsk forklaring, idet der på nederdelen, sagens bilag 5, er påført et original stripes mærke,
og på trøjen, sagens bilag 6, er det falske osh kosh mærke klippet af. derudover har det
formodningen for sig, at overallsene, sagens bilag 8, 9 og 10, alle har været forsynet med et
original stripes mærke. tøjet er i strid med forligsaftalen og mod annette størlings egen
                                               - 10 -
forklaring ikke blevet destrueret. annette størlings forklaring om, at der var tale om hvide
”dummy-mærker” på kollektionsprøver, må anses som utroværdig.
       såfremt der var tale om nye beklædningsgenstande, der var forsynet med et our star
mærke, udgør dette fortsat en grov varemærkekrænkelse, idet der er tale om vellignende
produkter, og idet der blev annonceret med salg af originale oshkosh produkter. i forbin-
delse med lagersalget i hornbæk, sagens bilag 4, og udsalget i helsingør, sagens bilag 12, har
annette størling benyttet sig af oshkosh varemærke i markedsføringen heraf. annette
størling var berettiget til at markedsføre salg af originale oshkosh produkter, men dette
medfører ikke, at hun samtidig kunne sælge falske osh kosh varer. ved disse handlinger
har annette størling misbrugt og krænket oshkosh b’gosh varemærkeret. annette størling
har givet meddelelse til bornibyen.dk og oplyst, at der var tale om oshkosh tøj. begge an-
noncer/omtaler er forsøg på at snylte på oshkosh varemærke samt på at vildlede forbru-
gerne til at tro, at our star var et nyt oshkosh mærke.
       annette størling har derfor overtrådt forliget, varemærkelovens § 4, stk. 1 og 2, samt
markedsføringslovens § 1, jf. § 18, hvorfor oshkosh b’gosh påstand 1-5 skal tages til følge.
       annette størling skal betale erstatning/vederlag til oshkosh b’gosh, jf. varemærkelo-
vens § 43 og markedsføringslovens § 20. retten skal ved udmålingen tage hensyn til, at sa-
gen vedrører et groft gentagelsestilfælde, hvor der i strid med parternes aftale er sket mærk-
ning med et nyt mærke, og hvor der er sket salg i sammenblanding med originale osh-
kosh varer. annette størlings betalte i forbindelse med forligsaftalen en licensafgift på
200.000 kr., og hendes fortjeneste i nærværende sag kan skønsmæssigt opgøres til 27-36.000
kr. dertil kommer erstatning for markedsforstyrrelse som følge af salg af produkter, der
skulle have været destrueret, i sammenblanding med originale oshkosh produkter. er-
statningen/vederlaget kan herefter skønsmæssigt opgøres til 200.000 kr.
       med hensyn til sagens omkostninger har oshkosh b’gosh flere gange måtte rykke ud-
for at kontrollere annette størling, der ikke har afgivet de ønskede oplysninger, og som i øv-
rigt ikke har vist nogen forligsvilje. oshkosh b’gosh er endvidere et udenlandsk selskab,
hvorfor alle sagens akter har skullet oversættes, ligesom der er tale om et gentagelsestilfælde,
hvorfor sagsomkostninger skal fastsætte til minimum 100.000 kr.
                                               - 11 -
annette størling har anført, at parterne i forligsaftalen indgik aftale om, at annette størling
ikke måtte markedsføre og sælge tøj med kendetegnene original stripes og det røde osh
kosh mærke. annette størling har handlet i overensstemmelse hermed. den ene fejltagelse,
der vedrører nederdelen, sagens bilag 5, kan ikke føre til noget andet resultat. markedsføring
og salg af mærket our star er ikke omfattet af forliget, og annette størling var derfor beretti-
get til at sælge dette tøj. annette størling havde endvidere frem til 31. december 2010 tilla-
delse til at markedsføre og sælge originalt oshkosh tøj. annette størling skal derfor frifin-
des for påstand 1.
       oshkosh b’gosh påstand 2 er en gentagelse af påstand 1, der vedrører fogedrettens
forbud, og oshkosh b’gosh har således ikke nogen retlig interesse heri, hvorfor der nedlæg-
ges påstand om afvisning, subsidiært frifindelse af de tidligere anførte grunde.
       mod annette størlings forklaring har oshkosh b’gosh ikke godtgjort, at der ikke er
sket destruktion af det tøj, der var omfattet af parternes forlig. herefter, og da tøjet mærket
our star ikke er omfattet af forliget, skal annette størling frifindes for påstand 3.
       den indrykkede annonce i lokalavisen nordsjælland, og omtalen på hjemmesiden
bornibyen.dk er ikke i strid med parternes aftale, da formålet var at få solgt det originale
oshkosh tøj inden udløbet af den aftalte frist. annette størling kan i den forbindelse ikke
gøres ansvarlig for annoncens udformning på hjemmesiden bornibyen.dk. annette størling
er ikke indehaver af hjemmesiden og har derfor heller ikke i den egenskab gjort erhvervs-
mæssig brug af varemærket oshkosh. det bemærkes, at fogedforbuddet i øvrigt alene re-
laterede sig til bornibyen.dk, sagens bilag 12. oshkosh b’gosh påstand 4 er endvidere inde-
holdt i fogedforbuddet, hvorfor der i lighed med de tidligere anførte synspunkter skal ske
afvisning, subsidiært frifindelse.
       det under forbudssagen beslaglagte tøj bærer alle mærket our star og er derfor ikke
omfattet af forliget, hvorfor der også skal ske frifindelse for påstand 5.
       annette størling skal som følge heraf ikke betale erstatning eller vederlag til oshkosh
b’gosh, der i øvrigt ikke har godtgjort et tab, ligesom der ikke har fundet nogen markedsfor-
styrrelse sted. oshkosh b’gosh har ikke været aktiv i danmark i flere år, og der er således
ikke nogen omsætning eller lignede, som har kunnet tage skade. annette størlings omsæt-
ning - og ikke fortjeneste - kan derudover alene opgøres til ca. 28.000 kr. inklusive moms.
annonceringen med oshkosh varemærket er sket indenfor den aftalte frist i forliget.
                                                - 12 -
sø- og handelsrettens afgørelse
efter bevisførelsen og mod annette størlings forklaring finder retten ikke, at oshkosh
b’gosh har godtgjort, at annette størling i strid med parternes forlig, bortset fra én nederdel,
har markedsført eller solgt tøj, der tidligere var påført et original stripes mærke eller et rødt
osh kosh mærke. salget af denne nederdel må anses for en fejltagelse, og det kan ikke
lægges til grund, at annette størling havde til hensigt at overtræde fogedforbuddet.
      annette størling har forklaret, at tøjet, som hun forsynede med et our star mærke, var
kollektions- og produktionsprøver, der oprindeligt var mærket med hvide ”dummy-
mærker”. de sagkyndige medlemmer af retten udtaler, at det er sædvanligt, at der i kollekti-
ons- og produktionsprøver indsyes et såkaldt anonymt/tilfældigt label. den juridiske dom-
mer tiltræder dette. annette størling har derfor været berettiget til at forsyne kollektions- og
produktionsprøver med et our star mærke, til hvilket oshkoshb`gosh ikke har rettigheder.
det forhold, at tøj under mærket our star er solgt sammen med tøj af mærket oshkosh,
finder retten ikke, selvom der er visse ligheder mellem tøjet, at dette udgør en krænkelse af
oshkoshb’goshs varemærkerettigheder eller i strid med markedsføringslovens § 18. annette
størlings påstand om frifindelse tages derfor til følge for så vidt påstand 2-3 og 5-6.
      retten lægger til grund, at domænet bornibyen.dk tilhører registranten lars holger
pind. det er endvidere ikke godtgjort, at annette størling har udformet annoncen/omtalen
med anvendelse af kendetegnet oshkosh. dertil kommer, at annette størling i forbindelse
med salget af originalt oshkosh tøj frem til udgangen af 2010 under alle omstændigheder
har været berettiget til i sin markedsføring heraf at benytte kendetegnet oshkosh. annette
størling skal derfor også frifindes for påstand 4.
      efter det ovenfor anførte ophæves det nedlagte forbud.
      efter sagens udfald skal oshkosh b’gosh betale sagsomkostninger for fogedretten og
sø- og handelsretten til annette størling med 50.000 kr. til dækning af advokatbistand. der
er herved taget hensyn til sagens værdi, karakter og omfang.
                                               - 13 -
                                     thi kendes for ret:
det af fogedretten i helsingør den 24. juni 2010 nedlagte fogedforbud med beslaglæggelse
ophæves.
sterling & co v/annette størling frifindes for påstand 2-6.
oshkosh b’gosh inc. betaler inden 14 dage til sterling & co v/annette størling 50.000 kr. i
sagsomkostninger. sagsomkostningsbeløbet forrentes efter rentelovens § 8 a.
      ove andersen                     mette christensen          peter gregers bernhoft
                                                 (sign.)
                                             ___ ___ ___
                                  udskriftens rigtighed bekræftes
                                  p.j.v. sø- og handelsretten, den


text:
 -
                                   udskrift
                                       af
                      sø- og handelsrettens dombog
                                   ──────────
afsagt den 24. juli 2000
h-0068-99
tele vanløse v/
tonny eid
(advokat hans henrik leschly)
   mod
nordisk air cargo a/s
(advokat mogens bach)
                                     dom
tele vanløse ved tonny eid (i det følgende: tele vanløse) indleverede i december 1998 105
mobiltelefoner til forsendelse hos sagsøgte, nordisk air cargo a/s (i det følgende: nordisk air
cargo). ved en fejl fra nordisk air cargos side blev en del af forsendelsen udleveret til en
forkert modtager.
    tele vanløse har under denne sag fremsat et erstatningskrav i anledning af fejludleve-
ringen.
                                               - 2 -
sagsfremstilling:
tele vanløse forhandler mobiltelefoner. i november 1998 solgte de 105 mobiltelefoner af
mærket nokia model 8810 til en pris á 5.913,60 kr., i alt 620.928 kr., til firmaet oxossi servi-
ce, funchal (madeira), portugal. af en faktura af 30. november 1998 fremgik, at varerne blev
solgt ex works. handlen blev formidlet af firmaet waves international, der i en instruks af 1.
december 1998 til tele vanløse vedrørende 100 af de 105 mobiltelefoner gav ordre om, at
leveringen skulle ske den 2. december 1998 til nordisk air cargo.
     den 2. december 1998 afhentede transportfirmaet budstikken a/s de 105 mobiltelefoner
hos tele vanløse og indleverede dem samme dag hos nordisk air cargo, som tele vanløse ikke
tidligere havde anvendt. efter at forsendelsen var ankommet til nordisk air cargo, viste det
sig, at oxossi ikke ville eller kunne aftage mobiltelefonerne, og ordren blev annulleret. tele
vanløse gav samtidig besked til nordisk air cargo om, at forsendelsen ikke skulle sendes til
portugal, men indtil videre henstå hos nordisk air cargo.
     den 17. december 1998 formidlede waves international en handel med et firma i milano på
205 mobiltelefoner af mærket nokia model 8810, hvori indgik de 105 mobiltelefoner, der var
blevet indleveret hos nordisk air cargo. af en proforma faktura af 17. december 1998 fra
waves international fremgik om handlen, at mobiltelefonerne var solgt til en pris á 460 gbp. i
en skrivelse af samme dag fra formidleren til tele vanløse fik tele vanløse besked på at
arrangere leveringen til køberen i milano. i skrivelsen anførte waves international endvidere
følgende:
"...
please ensure these [mobiltelefonerne] are delivered on hold with your freight forwarder. we
will arrange with our buyer to inspect the phones and make swift payment immediately. please
advise name of your freight forwarder in milan and when you expect to deliver.
..."
     den 17. december 1998 anmodede tele vanløse nordisk air cargo om at sende de
indleverede mobiltelefoner til milano den 18. december 1998. ved den lejlighed blev nordisk air
cargo opmærksom på, at der på lageret kun henstod 60 af de 105 mobiltelefoner, idet nordisk
air cargo ved en fejl havde sendt 45 af de 105 mobiltelefoner til en kunde i england, der også
havde opmagasineret mobiltelefoner hos nordisk air cargo. tele vanløse blev gjort bekendt
med fejludleveringen den 18. december 1998, og nordisk air cargo bekræftede
                                                 - 3 -
hændelsesforløbet over for tele vanløse i en skriftlig redegørelse af 21. december 1998, hvori
nordisk air cargo samtidig bl.a. oplyste, at de pr. telefon var blevet bedt om at opbevare
varerne, indtil de fik yderligere instruktion fra tele vanløse, og at nordisk air cargo havde
accepteret dette. nordisk air cargo oplyste yderligere, at man var gået i gang med at eftersøge
de 45 mobiltelefoner, og at man havde anmeldt fejlen til sit forsikringsselskab.
     i en skrivelse af 18. januar 1999 til nordisk air cargo anmodede tele vanløses advokat om
oplysning om, hvornår en erstatning fra forsikringsselskabet kunne forventes udbetalt. nordisk
air cargo besvarede henvendelsen ved en skrivelse af 26. januar 1999, hvori det bl.a. blev
oplyst, at det ikke var muligt at få returneret partiet med mobiltelefoner, idet modtageren i
england hævdede kun at have modtaget 60 mobiltelefoner, hvilket var det antal telefoner, som
modtageren skulle have, og at han ikke havde optalt eller identificeret de modtagne telefoner,
før et omgående videresalg og udlevering havde fundet sted. nordisk air cargo meddelte
endvidere i skrivelsen, at der ved indleveringen af telefonerne var tale om "oplagring, idet en
aftale om flytransport endnu ikke er indgået." nordisk air cargo tilbød samtidig at betale en
erstatning på 5.840 kr., der var udregnet efter ansvarsbegrænsningsreglen i nsab 2000 § 22
for en vægt på 78 kg. skrivelsen var skrevet på brevpapir, hvorpå der bl.a. var trykt bl.a.
følgende:
"medlem af nordisk speditørforbund. alle opgaver udføres i henhold til nordisk speditørfor-
bunds almindelige bestemmelser, nsab 85, der begrænser vort ansvar til sdr 8,33 pr. kg.,
maximum sdr 50.000 for hver ordre."
     efter at tele vanløses advokat i en skrivelse af 27. januar 1999 havde taget forbehold over
for den af nordisk air cargo påberåbte ansvarsbegrænsning og anmo det om at få udleveret de
60 mobiltelefoner, der henstod på lageret, meddelte nordisk air cargo i en skrivelse af 28.
januar 1999 til tele vanløses advokat, at nordisk air cargo tidligere havde meddelt, at de 60
mobiltelefoner ville kunne udleveres mod en nedskrivning af erstatningskravet svarende til det
tidligere fremsatte tilbud, og at dette fortsat stod ved magt.
     efter yderligere korrespondance mellem parterne om udlevering af de 60 mobiltelefoner og
erstatningskravets størrelse solgte tele vanløse de 60 mobiltelefoner til en pris á 3.850 kr. den
4. marts 1999, hvorefter telefonerne blev udleveret.
     i en skrivelse af 10. marts 1999 til nordisk air cargos advokat opgjorde herefter tele
vanløse sit erstatningskrav til 389.928 kr.
     nordisk air cargo afviste kravet den 11. marts 1999, hvorefter tele vanløse anlagde denne
retssag den 29. april 1999.
                                                - 4 -
forklaringer:
tonny eid har forklaret, at han har drevet sit personligt ejede firma i ca 4 år. firmaets
årsomsætning udgør omtrent 10 mio. kr. mobiltelefonen nokia 8810 havde været på markedet
i ca. 8 - 10 dage, da handlen med oxossi i portugal fandt sted. der var begrænsninger i det
antal af 8810-modellen, som var til distribution. han fik en gunstig pris. der er normalt højere
priser på mobiltelefoner op til jul. men prisen ved salget til oxossi var navnlig fastsat efter
nyhedsinteressen.
    tele vanløse aftalte med nordisk air cargo, at de 105 mobiltelefoner skulle være hos dem,
indtil han havde fundet en ny kunde, da handlen med oxossi gik i vasken. det var hans
medarbejder, der behandlede sagen. tele vanløse gik straks i gang med at finde en ny køber i
danmark, og waves international gik i gang med at finde en køber i udlandet. det var waves
international, der fandt køberen i milano. tele vanløse ringede og oplyste nordisk air cargo om
køberen og fik i første omgang oplyst, at det ikke var noget problem at levere telefonerne i
milano. derefter blev de ringet op af en medarbejder hos nordisk air cargo, der oplyste, at
man ikke kun ne finde telefonerne. pludselig fik han den pågældendes chef i røret, der
forklarede, at varerne var forsvundet, og at de prøvede at finde dem.
    det italienske firma var ikke interesseret i de resterende 60 mobiltelefoner. prisen på
mobiltelefoner styrtdykkede efter nytår 1998. der indtraf det uheldige, at nokias model 8810
viste sig ikke at leve op til forventningerne. modellen var derfor svær at komme af med. tele
vanløse forsøgte hele tiden aktivt at få solgt de 60 telefoner. det lykkedes til sidst at sælge
dem til en god pris.
    tele vanløse blev først skriftligt oplyst om, at nordisk air cargo handlede efter nsab ved
skrivelsen af 26. januar 1999. tele vanløse havde ikke forsikret forsendelsen af mobiltelefoner,
hverken ved salget til oxossi eller ved salget til firmaet i milano. det italienske firma havde ikke
givet besked om, hvordan varen skulle sendes, kun om tidspunktet for levering.
    han kendte på forhånd til nordisk air cargo, fordi waves international bruget firmaet. tele
vanløse havde stort set ikke solgt varer til udlandet før den omhandlede handel og vidste ikke
noget om forsikring o.l.. han mente ikke, at det var oplagt, at varerne skulle flyves til funchal.
flemming johansen har forklaret, at han er uddannet speditør og har været beskæftiget i
flyspeditionsbranchen siden 1970. nordisk air cargo er et binavn for firmaet air cargo express
a/s, som er et datterselskab af et svensk selskab. air cargo express a/s er medlem af nordisk
speditør forbund.
                                                - 5 -
    transport af mobiltelefoner adskiller sig fra transport af andre varer ved hurtige salg og
relativt hurtige videresalg, mens varerne ligger på lager hos speditøren. man anvender ofte on-
hold-aftaler med sælgerne. i slutningen af 1998 var nordisk air cargo en af de største
tranportører af mobiltelefoner i landet. firmaet har beskæftiger sig ikke med land- eller
biltransport, kun med søfragt og luftfragt. firmaet har dog aldrig haft søfragt af mobiltelefoner.
kunderne indleverer fragt til firmaet med henblik på luftfragt.
    nordisk air cargo udstedte ikke nogen kvittering for modtagelsen af de 105 mobiltelefoner.
man underskrev budstikkens køreseddel uden at give oplysning om, at nsab fandt anvendelse.
    den 17. december 1998 erkendte han, at nordisk air cargo havde begået en fejl i
ekspeditionen af de 105 mobiltelefoner. da han bekræftede dette dagen efter over for tele
vanløse, besluttede han samtidig at stille de 60 telefoner til tele vanløses rådighed, hvilket
blev meddelt tele vanløse. svaret fra tele vanløse var, at tele vanløse ikke havde 60
mobiltelefoner, men 105. sagen trak i langdrag. pludselig kunne tele vanløse ikke få solgt de
60 mobiltelefoner til den tidligere pris. han havde selv sideløbende forsøgt af finde kunder til
telefonerne, idet han kunne regne ud, at prisen ville falde. han var selvfølgelig interesseret i at
reducere erstatningskravet. den 28. februar 1999 havde han et købstilbud på telefonerne fra
en telefonforhandler til en højere pris end den, som tele vanløse solgte dem til. det endte
med, at han indvilligede i at udlevere de 60 telefoner uden samtidig afklaring af
erstatningskravet, idet den juridiske side af sagen derefter måtte afgøres af retten.
    udtalelsen om oplagring i skrivelsen af 26. januar 1999 til tele vanløses advokat var
uheldig, idet nordisk air cargo ikke driver lagervirksomhed og i særdeleshed ikke med
mobiltelefoner. men da godset meget sjældent er hos dem i over 48 timer, er godset typisk
omfattet af luftfartforsikringen.
påstande:
tele vanløse har nedlagt påstand om, at nordisk air cargo tilpligtes at betale 389.928 kr. med
sædvanlige procesrenter fra den 27. april 1999. beløbet fremkommer således:
den oprindelige salgsværdi
af 105 nokia 8810
mobiltelefoner á 5.913,60 kr.          kr. 620.928,00
                                               - 6 -
provenu fra salg af de 60
mobiltelefoner á 3.850,00 kr.        ÷ kr. 231.000,00
tab                           kr. 389.928,00
under domsforhandlingen har tele vanløse subsidiært påstået sig tilkendt 342.566,70 kr.
svarende til de 105 mobiltelefoners salgspris til det italienske firma på 460 gbp pr. stk.,
fratrukket indtægten ved salget af de 60 mobiltelefoner, alt omregnet af sagsøgeren til danske
kroner efter kursen pr. datoen for domsforhandlingen.
nordisk air cargo har nedlagt påstand om frifindelse mod betaling af sdr 647,74, subsidiært
266.172 dkk, svarende til den oprindelige salgsværdi fratrukket fakturaprisen for 60
mobiltelefoner på tidspunktet for bortkomsten.
anbringender:
tele vanløses advokat har gjort gældende, at nordisk air cargo er erstatningsansvarlig over for
tele vanløse efter dansk rets almindelige regler. nordisk air cargo har fået godset indleveret
oprindeligt til forsendelse, men senere til opbevaring i henhold til parternes aftale. nordisk air
cargo er derfor ansvarlig efter dl 5-8- 14 om opbevaring.
     nsab's regler om ansvarsbegrænsninger finder ikke anvendelse. nsab har ikke været
nogen del af parternes aftalegrundlag. der er heller ikke ved parternes indgåelse af aftalen
taget forbehold for anvendelse af nsab fra nordisk air cargos side. luftfartslovens regler om
ansvarsbegrænsninger finder heller ikke anvendelse. nordisk air cargo har ikke været
flybefordrer i henhold til denne lov over for tele vanløse.
     nordisk air cargo har begået den erkendte fejl og skal erstatte det fulde økonomiske tab,
som tele vanløse har lidt. det af tele vanløse opgjorte erstatningskrav skal lægges til grund.
kravet tager udgangspunkt i fakturaprisen på mobiltelefoner i december 1998 med en re-
duktion på grundlag af det provenu, der fremkom ved salget af de 60 mobiltelefoner i marts
1999. der er ikke grundlag for at reducere erstatningskravet. det må læg ges til grund, at de
60 mobiltelefoner kun kunne sælges til den lavere pris. nordisk air cargo var selv bekendt med
de betydelige værdisving inden for mobiltelefonbranchen. det skal tillægges betydning ved
vurderingen af tele vanløses mulighed for at sælge de 60 telefoner, at nordisk air cargo ikke
ville udlevere telefonerne.
                                              - 7 -
nordisk air cargos advokat har erklæret, at nordisk air cargo erkender at have begået en fejl
ved at have udleveret den af tele vanløse indleverede forsendelse på de 105 mobiltelefoner til
en forkert modtager. det gøres principalt gældende, at nordisk air cargos ansvar i medfør af
nsab 2000 § 22 er begrænset til sdr 8,33 pr. kg. af det bortkomne gods, eller i alt 647,74
sdr.
     nsab 2000 er gældende som aftalt mellem parterne, idet nordisk air cargo har
markedsført sig som flyspeditør med særlig ekspertise i håndtering af mobiltelefonforsendelser.
nordisk air cargo var endvidere kendt af tele vanløse som særdeles anvendt i branchen til
spedition og transport af mobiltelefoner. tele vanløse er en professionel eksportør, som må
antages at være bekendt med, at der gælder ansvarsbegrænsninger i transportbranchen.
ansvarsbegrænsningsvilkårene i nsab er endvidere ikke urimelige. i øvrigt anses nsab 2000
for "agreed document", som binder professionelle transportkøbere. retspraksis er i
overensstemmelse hermed. det er naturligvis beklageligt og usædvanligt, at man ikke angiver
nsab i kvitteringer til kunden, men det kan ikke betyde, at man er uden for nsab.
     det gøres subsidiært gældende, at nordisk air cargos ansvar i medfør af luftfartslovens §
111, stk. 4, er begrænset til sdr 17 pr. kg af det bortkomne gods, eller i alt sdr 1.326,00,
idet den omhandlede sending af mobiltelefoner ved indleveringen til nordisk air cargo var
bestemt til afsendelse med flytransport, idet nordisk air cargo som flyspeditør optræder som
kontraherende fragtfører (flybefordrer), og idet befordrerens ansvar i henhold til luftfartslovens
§ 108 indtræder inden for det tidsrum, godset er i befordrerens varetægt. luftfartsloven
gælder, selv om der ikke er udarbejdet et luftfragtbrev.
     mere subsidiært gøres det gældende, at tele vanlø ses tab skal opgøres på basis af
fakturaprisen på mobiltelefonerne på tidspunktet for bortkomsten. tele vanløse fik straks, da
fejlforsendelsen blev opdaget, stillet 60 mobiltelefoner til rådighed, men nægtede at aftage
dem. disse 60 mobiltelefoner skal følgelig krediteres tele vanløse med den pris, de
repræsenterede på tidspunktet for bortkomsten.
     over for tele vanløses subsidiære påstand har nordisk air cargos advokat i øvrigt
bemærket, at det korrekte er at foretage omregning fra udenlandsk til dansk valuta på
betalingsdagen.
sø- og handelsrettens afgørelse:
det lægges til grund, at tele vanløse rettede henvendelse til nordisk air cargo med henblik på
transport af 105 mobiltelefoner fra danmark til funchal, madeira. varerne blev den 2.
december 1998 via en lokal transport med budstikken a/s overgivet til nordisk air cargo, der
                                                - 8 -
imidlertid ikke udfærdigede nogen form for ordrebekræftelse eller lignende, men alene
underskrev budstikkens køreseddel. nordisk air cargo har derfor ikke på nogen måde angivet
aftalens indhold, retsgrundlag eller ansvarsbegrænsninger.
    i betragtning af nordisk air cargos navn og virksomhedsområde er det nærliggende at
antage, at parterne oprindelig aftalte en lufttransport til madeira. denne transportaftale
ophørte imidlertid ved den aftale, som blev truffet i anledning af den oprindelige købers an-
nullation af købet. nordisk air cargo skulle nemlig efter denne aftale opbevare
mobiltelefonerne, indtil der kom ny anvisning fra tele vanløse. i betragtning af usikkerheden
om længden af denne periode, der rent faktisk kom til at udgøre godt 14 dage, men som i
princippet kunne have været et ubestemt tidsrum, må det lægges til grund, at parternes
oprindelige aftale, uanset hvad den gik ud på, herved overgik til at være en aftale om op-
bevaring. der var fortsat ingen skriftlig aftale, og navnlig fremsendte nordisk air cargo ikke på
dette tidspunkt nogen ordrebekræftelse, hvori der blev henvist til nsab med fremhævelse af
de særligt byrdefulde vilkår heri, navnlig ansvarsberegnings- og -begrænsningsreglerne.
    dansk rets almindelige regler finder herefter anvendelse, således at opbevareren er
ansvarlig efter en culparegel med omvendt bevisbyrde. det er erkendt, at der skete en fejl fra
nordisk air cargos side ved udleveringen af 45 af tele vanløses mobiltelefoner til en kunde i
england, og ansvarsgrundlaget er derfor til stede. da der ikke er vedtaget nogen
ansvarsberegnings- eller -begrænsningsregler, har tele vanløse krav på fuld erstatning,
herunder for den indtjening, som tele vanløse ville have haft, hvis opbevaringsaftalen var
blevet opfyldt efter sit indhold.
ved beregningen af erstatningen kan der ikke tages udgangspunkt i prisen på mobiltelefonerne
ved salget til den oprindelige køber på madeira, idet dette salg ikke blev gennemført, og idet
opbevaringsaftalen blev indgået som følge heraf. retten finder derimod, at prisen på 48.300
gbp for det salg af de 105 telefoner til den italienske køber, som på grund af nordisk air
cargos forhold ikke kunne gennemføres, dokumenterer telefonernes værdi på det tidspunkt,
hvor nordisk air cargo skulle have udleveret dem, men var ude af stand hertil og derved
misligholdt.
    tele vanløse var ikke forpligtet til at acceptere nordisk air cargos tilbud om at udlevere 60
mobiltelefoner, som tilhørte en tredjemand, idet dette tilbud var betinget af, at tele vanløse
indgik på en forringelse af sin retsstilling ved at underkaste sig de af nordisk air cargo
påberåbte ansvarsbegrænsninger. først den 4. marts 1999 fik tele vanløse udleveret de 60
mobiltelefoner og solgte dem for 231.000 kr. dette beløb skal fradrages i de nævnte 48.300
gbp. at prisen på mobiltelefonerne faldt, mens nordisk air cargo uberettiget tilbageholdt dem,
                                              - 9 -
skal således ikke komme tele vanløse til skade.
   beløbet i gbp skal omregnes til dansk valuta på betalingsdagen.
                      thi kendes for ret:
sagsøgte, nordisk air cargo a/s, skal til sagsøgeren, tele vanløse ved tonny eid, betale
48.300 gbp med fradrag af 231.000 kr. med sædvanlige procesrenter fra den 27. april 1999, til
betaling sker, samt sagens omkostninger med 30.000 kr.
de idømte beløb skal betales inden 14 dage fra denne doms afsigelse.
                                      elmer.
bent nyløkke jørgensen                 benny jepsen
                                     (sign.)
                        udskriftens rigtighed bekræftes
                       p. j. v. sø- og handelsretten, den

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
- idi
                                      udskrift
                                           af
                          sø- & handelsrettens dombog
                                     ____________
                                         dom
afsagt den 16. april 2012
h-62-10
                                 trygvesta forsikring a/s
                                 (advokat jesper windahl)
                                 mod
                                 geodis wilson denmark a/s
                                 (advokat david rubin)
og
h-26-11
                                 xl insurance company limited
                                 (advokat jesper windahl)
                                 mod
                                 geodis wilson denmark a/s
                                 (advokat david rubin)
                       -2-
og
s-17-10
           transurance forsikring a/s (codan forsikring a/s)
           (advokat hans flemming jensen)
           mod
           geodis wilson denmark a/s
           (advokat david rubin)
og
h-75-10    1) geodis wilson denmark a/s
(adc. sag) (advokat david rubin)
           og
           2) if p & c insurance ltd.
           (advokat david rubin)
           mod
           anders nielsen & co. a/s
           (advokat henrik frandsen)
og
h-4-11
(adc. sag)
           anders nielsen & co a/s
           (advokat henrik frandsen)
           mod
           1) kurt beier a/s
           2) hbt international transport gmbh
           (advokat holger fabian jessen)
                                                -3-
indledning
sagerne angår spørgsmålet om ansvar for bortkomst af gods under et natligt ophold på en
parkeringsplads i vejle under udførelsen af en transport fra taiwan til en række modtagere i
danmark den 17. september 2009. afsenderne, voss industry a/s, som havde tegnet varefor-
sikring hos trygvesta forsikring a/s (h -62-10), grundfos a/s, som havde tegnet vareforsik-
ring hos xl insurance company limited (h -26-11) og oticon a/s og t. hansen gruppen
a/s, som havde tegnet vareforsikring hos transurance forsikring (s-17-10), indgik alle
transportaftaler med geodis wilson denmark a/s. geodis viderekontraherede vejtranspor-
ten fra hamborg havn til danmark til anders nielsen & co. a/s. anders nielsen & co. a/s
viderekontraherede til kurt beier a/s som udførende fragtfører. transporten blev udført af
kurt beiers tyske datterselskab hbt internationale transport gmbh.
påstande
h-62-10
trygvesta forsikring a/s (herefter tryg) har nedlagt påstand om, at geodis wilson den-
mark a/s skal betale modværdien i danske kroner på betalingsdagen af 19.248,96 sdr med
fradrag af 10.000 kr. med tillæg af rente 5 % p.a. fra den 19. januar 2010.
geodis wilson denmark a/s (herefter geodis) har nedlagt påstand om frifindelse, subsidi-
ært frifindelse mod betaling af modværdien i danske kroner på betalingsdagen af 9.646,14
sdr og 5.307,27 euro.
h-26-11
xl insurance company limited (herefter xl insurance) har nedlagt påstand om, at geodis
skal betale modværdien i danske kroner på betalingsdagen af 27.648,21 usd, dog maksimalt
                                              -4-
ansvarsbegrænsningsbeløbet, med fradrag af 10.000 kr. med tillæg af rente 5 % p.a. fra den
24. november 2009.
geodis har nedlagt påstand om frifindelse, subsidiært frifindelse mod betaling af modværdi-
en i danske kroner af 17.742,90 sdr.
s-17-10
transurance forsikring a/s (herefter transurance) har nedlagt påstand om, at geodis skal
betale 52.877,50 euro omregnet til danske kroner på betalingsdagen med tillæg af procesrente
fra den 1. marts 2010 og 24.269,96 sdr omregnet til danske kroner på domstidspunktet med
tillæg af rente 5 % fra den 29. oktober 2009, subsidiært at geodis skal betale 38.847,46 sdr
omregnet til danske kroner på domstidspunktet med tillæg af rente 5 % p.a. af 24.269,96 sdr
fra den 29. oktober 2009 og af 14.577,50 sdr fra den 30. januar 2010.
geodis har nedlagt påstand om frifindelse, subsidiært frifindelse mod opfyldelse af transu-
rances subsidiære påstand.
h-75-10
geodis og if p & c insurance ltd. (herefter if p&c) har nedlagt påstand om, at anders niel-
sen & co. a/s skal friholde geodis for ethvert krav, som geodis måtte tilpligtes at betale til
tryg, transurance og xl insurance i hovedsagerne, dog således, at friholdelsespåstanden
vedrørende kravet fra transurance er begrænset til 38.847,46 sdr omregnet til danske kro-
ner på domstidspunktet med tillæg af renter efter cmr-loven.
geodis og if p&c har endvidere nedlagt påstand om, at anders nielsen & co. a/s skal fri-
holde geodis for ethvert krav, som geodis måtte tilpligtes at betale de øvrige vareejere, eller
disses vareassurandører, udover tryg, transurance og xl insurance i anledning af bortkom-
sten af den i hovedsagerne omhandlede container nr. hdmu6536646 under den internatio-
nale vejtransport fra hamborg til herfølge.
                                                -5-
if p&c har nedlagt en selvstændig påstand om, at anders nielsen & co. a/s skal betale
modværdien i danske kroner på betalingsdagen af 440 euro og 4.326,10 usd med tillæg af
rente 5 % p.a. fra sagens anlæg den 16. september 2010.
anders nielsen & co. a/s (herefter anco) har overfor de af geodis og if p&c nedlagte på-
stande påstået frifindelse.
h-4-11
anco har nedlagt påstand om, at kurt beier a/s og hbt internationale transport gmbh in
solidum, subsidiært alternativt, skal friholde anco for ethvert krav, inklusive renter og
sagsomkostninger, som de måtte blive pålagt at betale til geodis og if p&c i hovedsagerne.
kurt beier a/s (herefter kurt beier) og hbt internationale transport gmbh (herefter hbt)
har nedlagt påstand om frifindelse, subsidiært frifindelse mod delvis friholdelse af anco.
oplysningerne i sagen
h-62-10
voss industry a/s (herefter voss) indkøbte metalkomponenter til fremstilling af produkter i
medico-industrien på fob vilkår hos tre forskellige leverandører i taiwan. der blev i den
forbindelse udstedt tre fakturaer til voss på henholdsvis 8.986,00 eur, 11.452,54 eur og
5.307,27 eur, i alt 25.745,54 eur.
      voss anmodede geodis om at arrangere en samlet transport af varerne fra taiwan til
danmark. geodis udstedte tre fbl konnossementer, hvoraf det fremgår, at vægten af de tre
forsendelser udgjorde henholdsvis 500,90 kilo, 657,30 kilo og 1.152,60 kilo, i alt 2.310,80 kilo.
godset blev overtaget til transport den 20. august 2009. geodis wilson taiwan ltd. er anført
som fragtfører, og godsets bestemmelsessted var københavn.
      tryg har som vareforsikrer udbetalt erstatning til voss på 210.766,01 kr. i anledning af
bortkomsten. tryg gjorde ved brev af 19. januar 2010 kravet gældende mod geodis.
      påstandsbeløbet svarer til begrænsningsbeløbet efter cmr-lovens § 29 i forhold til
godsets samlede vægt på 2.310,80 kilo.
                                               -6-
      parterne er enige om, at ansvaret skal bedømmes efter cmr-loven.
h-26-11
grundfos a/s (herefter grundfos) indkøbte komponenter i rustfrit stål på fob vilkår hos sin
leverandør i taiwan, som udstedte en faktura på 27.648,21 usd.
      grundfos indgik en transportaftale med geodis, der udstedte et fbl konnossement,
hvoraf det fremgår, at den samlede vægt udgjorde 2.130 kilo. godset blev overtaget til trans-
port den 20. august 2009. geodis wilson taiwan ltd. er anført som fragtfører, og godsets be-
stemmelsessted var århus.
      xl insurance har som vareforsikrer udbetalt erstatning til grundfos på 131.708,00 kr. i
anledning af bortkomsten. xl insurance gjorde ved brev af 24. november 2009 kravet gæl-
dende mod geodis.
      påstandsbeløbet svarer til godsets værdi med fradrag af 10.000 kr., dog maksimalt an-
svarsbegrænsningsbeløbet.
      parterne er enige om, at ansvaret skal bedømmes efter cmr-loven.
s-17-10
oticon a/s
oticon a/s (herefter oticon) indkøbte 74 kolli elektronikprodukter på fob vilkår hos sin le-
verandør i taiwan, som udstedte en faktura på 52.877,50 eur.
      oticon anmodede geodis om at forestå transporten fra taiwan til danmark. trans-
portaftalen blev indgået i henhold til en rammeaftale (user guide), som blev indgået mellem
parterne i juni 2001. det fremgår af transportbetingelserne for denne rammeaftale, at alle op-
gaver udføres i henhold til nordisk speditørforbunds almindelige bestemmelser (nsab
2000). dernæst fremgår det af aftalen, at den beskriver alle produkter og services, der er
dækket af partnerskabsaftalen, som omhandler international transport- og logistikopgaver
udført af geodis. af rammeaftalens resumé fremgår, at geodis forbedrer virksomheder kon-
kurrencemæssigt ved at tilbyde kvalitetsydelser på luft- og søfragt samt logistikløsninger in-
den for et globalt netværk.
                                                  -7-
       som bekræftelse på bookingen af transporten fremsendte geodis et forsendelsesadvis,
hvor hyundai er anført som shipping firma, forsendelsesdatoen er angivet til den 20. august
og som destination er angivet århus. der er ikke angivet lossehavn.
       geodis udstedte den 20. august 2009 et fbl konnossement, hvoraf det fremgår, at den
samlede vægt udgjorde 1.750 kilo. geodis wilson taiwan ltd. er anført som fragtfører, og
godsets bestemmelsessted var århus.
       det fremgår af prislisten for søfragt fra fob destination til thisted, at der betales oce-
anfragt med 52 usd pr. enhed, levering med 145 kr. pr. enhed og terminalgebyr med 65 kr.
pr. enhed.
       geodis udstedte den 18. september 2009 en specificeret faktura på fragten på i alt
9.107,74 kr. det fremgår af denne faktura, at leveringsadressen er oticon i thisted. der er i
fakturaen bl.a. opkrævet oceanfragt, terminalgebyr og levering i overensstemmelse med
prislisten for søfragt.
       transurance har som vareforsikrer udbetalt erstatning til oticon på 52.877,50 eur i an-
ledning af bortkomsten. transurance gjorde ved brev af 29. januar 2010 kravet gældende
mod geodis.
       påstandsbeløbet svarer til godsets værdi, idet transurance har gjort gældende, at der
mellem oticon og geodis blev indgået en aftale om søtransport, og at ansvaret skal bedøm-
mes efter sølovens regler.
t. hansen gruppen a/s
t. hansen gruppen a/s (herefter t. hansen) indkøbte i august 2009 autodele på fob vilkår
hos sine tre leverandører i taiwan. der blev i den forbindelse udstedt tre fakturaer til t.
hansen på henholdsvis 22.892 usd, 5.428 usd og 10.968 usd, i alt 39.288 usd.
       t. hansen indgik en transportaftale med geodis, der udstedte tre fbl konnossemen-
ter, hvoraf det fremgår, at vægten af de tre forsendelser udgjorde henholdsvis 1.724,76 kilo,
915,8 kilo og 273 kilo, i alt 2.913,56 kilo. godset blev overtaget til transport den 20. august
2009. geodis wilson taiwan ltd. er anført som fragtfører, og godsets bestemmelsessted var
århus.
                                                 -8-
        transurance har som vareforsikrer udbetalt erstatning til t. hansen på 39.288 usd i
anledning af bortkomsten. transurance gjorde ved brev af 28. oktober 2009 kravet gældende
mod geodis.
        påstandsbeløbet svarer til begrænsningsbeløbet efter cmr-lovens § 29 i forhold til
godsets samlede vægt.
        parterne er enige om, at ansvaret skal bedømmes efter cmr-loven.
h-62-10, h- 26-11 og s-17-10
de ovenfor nævnte transportaftaler var indgået uafhængigt af hinanden, men godset blev la-
stet i samme lukkede container nr. hdmu 6536646. containeren blev lastet ombord på ski-
bet, hyundai mercury, som afgik fra kaohsiung, taiwan den 20. august 2009 og ankom til
hamborg den 13. september 2009. i hamborg blev containeren overgivet til geodis´ under-
fragtfører, anco, med henblik på udførelse af international vejtransport til danmark. an-
co viderekontraherede transporten kurt beier. transporten blev udført af kurt beiers tyske
datterselskab hbt.
        den 16. september 2009 hentede chaufføren containeren i hamborg på trailerchassis
reg. nr. kx-95-58 med sættevognstrækker reg. nr. rd-hb-317.
        under vejtransporten bortkom godset ved tyveri af påhængsvognen, mens anco´s
chauffør tog ophold for natten på en parkeringsplads på englandsvej i vejle den 17. septem-
ber 2009.
        der er i sagen fremlagt udaterede fotos fra parkeringspladsen på englandsvej i vejle.
        den 17. september 2009 blev forholdet anmeldt til dansk politi.
h-75-10
geodis har rejst krav om, at anco skal friholde geodis for de krav, der udspringer af den
ovenfor omtalte transport samt eventuelle krav, der måtte rejses af de øvrige vareejere.
        if har som ansvarsforsikrer for geodis betalt erstatning og demurrage for den bort-
komne container til huyndai med hhv. 4.326,10 usd og 440 euro.
h-4-11
                                                -9-
anco har rejst krav om, at kurt beier og hbt in solidum skal friholde anco for de krav
der måtte udspringe af den ovenfor nævnte transport.
      kurt beier og hbt har gjort gældende, at der alene er udført trucking, således at de ik-
ke bæres et selvstændigt ansvar.
      det fremgår af udskrift fra færdselsstyrelsens hjemmeside, at anco har 88 vogn-
mandstilladelser, og kurt beier har 250 vognmandstilladelser.
      det fremgår af registreringsattest for lastbil med reg. nr. rd-hb-317, at denne tilhører
hbt.
forklaringer
anette johansen har forklaret, at hun blev ansat som global custom service manager i oticon i
2009. i 2010 fik hun det overordnede ansvar for transport.
      geodis har været oticons samarbejdspartner i ca. 10 år, og de benytter alle transport-
former, som geodis tilbyder – luft-, sø-, og vejtransport. deres samarbejde er funderet i en
rammeaftale, som dækker både import og eksport og alle transportformer. samarbejdet eva-
lueres hver måned med kent husted fra geodis, hvorefter de foretager de nødvendige kor-
rektioner.
      oticons import fra taiwan foregår primært ved sø- og lufttransport. deres leverandø-
rer indgår aftaler med den lokale geodis transportør.
      oticon booker en søfragt på baggrund af prislisten for søfragt fra fob til thisted. det
er kun priserne, som justeres, men selve måden transporten, hvorpå transporten foretages,
ændres ikke.
      hun ved ikke, hvad de enkelte beløb i prislisten dækker over, idet hun alene har det
overordnede ansvar.
      oticon og geodis har aldrig været uenige om, hvilken type transport der er tale om.
oticon booker en søtransport, og ved import benytter de sædvanligvis århus havn. det me-
ste skal dog leveres i thisted.
      fakturaen af 18.september 2009 fra geodis ligner de fakturaer, som hun normalt god-
kender. derimod ser hun normalt ikke transportdokumenterne.
                                                  - 10 -
kasper kristensen har forklaret, at han har været ansat i geodis i 11 år, hvor han har ansva-
ret for samtlige søfragts-aktiviteter. han er tilknyttet kontoret i vejle, som håndterer en stor
transportaftale for oticon. han kender aftalen med oticon, men havde ikke med den konkre-
te transportaftale at gøre.
       rammeaftalen dækker både eksport og import for oticon, ligesom den dækker alle
transportformer.
       prislisten for søfragt fra fob til thisted er en liste, som gælder i ca. 14 dage. beløbet på
52 usd angiver søfragten fra fob destination til thisted. de lokale omkostninger, herunder
levering på 145 danske kroner dækker over kørsel fra havnen i århus til thisted og termi-
nalomkostninger på 65 kr. vedrører omkostninger på terminalen, herunder tømning af con-
taineren.
       prislisten er delt op efter ønske fra oticon, således at prisen på søfragt og prisen på lo-
kale omkostninger fremgår separat. dette er også årsagen til, at fakturaen af 18. september
2009 fra geodis er specificeret.
       alle transporter for oticon skal ifølge aftalen ende i thisted. transportdokumentet i
denne transport er udstedt af geodis i taiwan. det foregår på den måde, at afskiber tager
kontakt til det lokale geodis kontor og aftaler et transportforløb. herefter bliver fbl udstedt
af geodis taiwan. transportdokumentet svarer til det dokument, som geodis normalt an-
vender.
       geodis har lejet den container, som blev stjålet. i lejen er transportperioden inkluderet
sammen med et antal dage til at returnere den. ved overskridelsen af dette antal dage skal
der betales demurrage på 440 euro.
jens lund har forklaret, at han er team manager i anco og ansvarlig for de grænseover-
skridende handler.
       anco startede samarbejdet med kurt beier for ca. 5-7 år siden. samarbejdet foregår
på den måde, at kurt beier stiller lastbil og chauffører til rådighed. anco stiller chassis til
rådighed, hvorefter kurt beier trækker anco´s materiel. kurt beier har ikke en fast pris,
men bliver afregnet efter antal kilometer. det kan svinge en del, hvor meget der skal afreg-
nes. samarbejdet kan opsiges med dags varsel, og der foreligger ingen skriftlige aftaler.
       det er kurt beier, der bærer risikoen for en eventuel nedgang i aktiviteten, og anco
                                                 - 11 -
opfatter kurt beier, som en selvstændig part, der også bærer et selvstændigt ansvar, når de
kører med ancos chassis. det er første gang, at kurt beier har gjort gældende, at de har
indgået en aftale om trucking.
       anco har 2-3 store underleverandører og flere mindre underleverandører. der er ikke
nogen af dem, som har gjort gældende, at de kun stiller chauffører til rådighed.
       anco udstikker hovedlinjerne, herunder oplyser containerens nummer, tid og sted
for levering mv. chaufføren styrer selv, hvordan han kommer fra a til b og planlægger selv
sin dag. anco fortæller, hvornår containerne er afleveringsklar, men chaufføren afgør selv,
hvornår den skal hentes. der er selvfølgelig en deadline, som chaufføren skal overholde. det
er altså chaufføren, som selv skal planlægge transporten. dette foregår i samarbejde med
kurt beier. anco har en kontaktperson i kurt beier, som taler med chaufføren. kommuni-
kationen foregår oftest direkte mellem anco og chaufføren, men opstår der komplikatio-
ner, foregår kommunikationen gennem kurt beier.
       når anco køber en ydelse hos kurt beier, er det kurt beier, som skal søge godstilla-
delse, ligesom det er kurt beier, som tegner cmr-forsikring. dernæst kører trækkerne med
kurt beiers navn på siden.
       chaufføren skulle hente en container i hamborg den 16. september 2009 og køre den til
århus, hvor den skulle leveres den 17. september 2009. transporter fra hamborg til århus
kan ikke køres på én strækning, og anco vidste derfor godt, at der var tale om en 2-dages
tur. chaufføren kunne ikke have valgt at hente containeren den 17. september i stedet, men
det var dog stadig chaufføren, som tilrettelagde transporten. chaufføren havde formentlig
god tid, idet vidnet anmodede chaufføren om at foretage en tur til tønder. chaufføren stille-
de containeren i vejle og kørte til tønder. han valgte herefter at overnatte på samme parke-
ringsplads i vejle. anco udstikker ikke nogen retningslinjer for, hvor chaufføren skal holde
eller overnatte, og de giver ingen instruktioner i den anledning. hvis chaufføren havde
spurgt ham, om han måtte overnatte på den parkeringsplads, ville han have svaret nej. han
kender ikke denne parkeringsplads, og ingen af anco´s egne chauffører anvender den. han
ville i stedet have henvist chaufføren til en lukket parkeringsplads og gerne et sted med høj
trafik.
       anco ved ofte ikke, hvad containerne indeholder.
                                                  - 12 -
       anco skulle ikke fragte godset videre fra århus, men blot stille containeren og hente
den igen når den var tømt.
frank krato har forklaret, at han er chauffør hos kurt beier, hvor han har været ansat siden
1997.
       transporten blev udført for anco, hvorfra han modtog instrukser om morgenen den
16. september 2009. han fik oplysninger om, hvor containeren skulle hentes, tid og sted for
levering samt oplysninger om, hvor toldformaliteterne skulle ordnes.
       han hentede containeren samme morgen i hamborg havn. herefter havde han et op-
hold i padborg, hvor han fik ordnet toldpapirerne. han ringede til morten nielsen hos an-
co, fordi han havde meget god tid, og spurgte, om han kunne få en ekstra tur. han aftalte
med morten nielsen at tage en ekstra tur til tønder. han stillede containeren i kolding, og
hentede en anden container i tønder. da han kom tilbage til kolding, tog han den første con-
tainer med igen. parkeringspladsen i kolding er en frit tilgængelig og uaflåst parkerings-
plads. der står flere trailere, og forskellige transportfirmaer benytter den. herefter tog han
containeren og kørte til englandsvej i vejle for at holde sin hviletidspause. han koblede trai-
leren fra og kørte til bilka sammen med en kollega for at købe ind til aftensmaden. de kørte
tilbage til parkeringspladsen, hvor hans trailer stod parkeret til højre for lasteramperne. det
var en fejl, at han ikke fik koblet trækker og trailer sammen igen. han opdagede ca. 5.45 om
morgenen, at traileren var stjålet. han ringede til vagten og forklarede, at en container var
forsvundet.
       anco forstod ikke rigtig, hvad der var sket, og jens lund, som havde vagt den dag
sagde, at han måtte tale med kurt beier. dennis fra kurt beier ringede og sagde, at han skul-
le foretage en anmeldelse. han og kollegaen kørte rundt i hele nabolaget og kiggede efter
containeren. de troede, at der var tale om en slem practical joke. derfor kiggede de, om den
kunne stå et andet sted. han kørte herefter til politiet i vejle og anmeldte tyveriet.
       han ved ikke, om anco foretog sig noget i anledning af tyveriet.
       parkeringspladsen var et tomt terræn, hvor der tidligere havde været en virksomhed.
der er nogle bygninger på grunden og nogle parkeringspladser. han modtog ingen instruk-
tioner fra anco om parkering. han ringede heller ikke til anco for at få parkeringsplad-
sen godkendt. for ham handler det om at overholde tiderne.
                                               - 13 -
       i dag har kurt beier en instruks om, at de ikke må frakoble traileren, men der er fortsat
ingen instruktioner om, hvor de må parkere i vejle. enhver lastbil er udstyret med en gps og
computer, så anco altid kan se, hvor de befinder sig. anco blander sig ellers ikke i, hvil-
ken vej han kører, eller hvor han overnatter osv. han er ikke i kontakt med kurt beier under
en sådan transport, medmindre der opstår problemer med trækkeren. hvis der opstår andre
problemer, løser han det med anco.
       anco er og bliver hans primære kontakt. han er ansat hos kurt beier, og hvis der
måtte opstå problemer mellem chaufføren og anco, ville han formentlig kontakte kurt
beier.
parternes synspunkter
h-62-10, h- 26-11 og s-17-10
tryg og xl insurance har gjort gældende, at geodis er ansvarlig for bortkomsten af godset i
medfør af cmr-lovens § 24, stk. 1, § 4. geodis hæfter for de fejl og forsømmelser, som under-
transportøren har begået. det må efter chaufførens forklaring lægges til grund, at han ikke
handlede med den fornødne agtpågivenhed under planlægningen og udførelsen af transpor-
ten, idet chaufføren tog ophold på en offentlig parkeringsplads med almindelig offentlig ad-
gang. hertil kommer, at transporten kunne have været udført uden overnatning, hvis chauf-
føren havde undladt at foretage transporten til tønder.
       tyveriet ville formentlig ikke have fundet sted, hvis chaufføren havde tilkoblet traile-
ren til trækkeren igen. geodis har dermed ikke løftet bevisbyrden for, at tyveriet kunne være
undgået, hvis man havde truffet de nødvendige forholdsregler.
       tryg har vedrørende erstatningsopgørelsen anført, at værdien af den samlede forsen-
delse udgjorde 25.745,54 euro, og at den samlede vægt udgjorde 2.130,80 kilo. det kan ikke
tillægges vægt, at der er udstedt tre transportdokumenter. transporten udgjorde én samlet
transportordre, og forsendelserne blev samlet i én container, hvorfor forsendelsen, for så vidt
angår ansvarsbegrænsning, må anses som én samlet forsendelse. ansvaret for skaden kan
dermed begrænses efter cmr-lovens § 29, stk. 2 til 19.248,96 sdr, svarende til det påstævnte
beløb.
                                                 - 14 -
       tryg har videre gjort gældende, at kravet forrentes i henhold til cmr-lovens § 35 med
5 % p.a. fra den 19. januar 2010, hvor kravet blev fremsat over for geodis.
       xl insurance har ikke bestridt, at erstatningen kan begrænses efter cmr-lovens § 29,
stk. 2, såfremt værdien af forsendelsen overstiger begrænsningsbeløbet.
       xl insurance har gjort gældende, at kravet forrentes i henhold til cmr-lovens § 35
med 5 % p.a. fra den 24. november 2009, hvor kravet blev fremsat over for geodis.
transurance har gjort gældende, at der mellem oticon og geodis blev indgået en aftale om
søtransport fra taiwan til thisted med århus som lossehavn og thisted som udleverings-
sted. dette støttes af prislisten, hvoraf det klart fremgår, at der er tale om søfragt fra fob de-
stination til dør thisted. kasper kristensen har forklaret, at lokale omkostninger vedrørte
transporten fra århus til thisted, og at terminalomkostningerne vedrørte omkostninger i
terminalen. der er derfor utvivlsomt, at geodis har givet tilbud på en søtransport fra taiwan
til århus og en eftertransport fra århus til thisted. dernæst fremgår det af fakturaen af 18.
september 2009, at oticon har betalt for en søtransport i overensstemmelse med prislisten.
       den omstændighed, at geodis ukritisk har udstedt fbl konnossementer til samtlige
varer og derved ikke har sondret mellem de forskellige transportaftaler, kan ikke ændre på
karakteren af den indgåede transportaftale. oticon har ikke accepteret, at transporten ikke
skulle være en søtransport, og geodis kan ikke ensidigt ændre en indgået transportaftale ved
at udstede et fbl konnossement.
       bortkomsten af oticons varer skete under transporten, mens varerne var i geodis´ va-
retægt, hvorfor geodis er ansvarlig efter sølovens § 275, stk. 1. sølovens kap. 13 om styk-
godstransport finder også anvendelse på eftertransporten, idet ansvaret først ophører når
godset er udleveret.
       geodis har ikke løftet bevisbyrden for at være ansvarsfri for bortkomsten af varerne,
hvorfor de er ansvarlige for transurances fulde tab på 52.877,50 euro, idet kravet ikke over-
stiger kollobegrænsningen i sølovens § 280.
       kravet forrentes i henhold til rentelovens § 3 med procesrente fra den 1. marts 2010, da
kravet blev fremsat over for geodis den 29. januar 2010.
       såfremt sø- og handelsretten måtte nå frem til, at ansvaret ikke skal bedømmes efter
søloven, skal ansvaret bedømmes efter cmr-lovens regler og kan alene begrænses til 8,33
                                                - 15 -
sdr pr. kilo, jf. cmr-lovens § 29, stk. 2, svarende til 14.588,50 sdr. i så fald, skal kravet for-
rentes i henhold til cmr-lovens § 35 med 5 % p.a. fra den 29. januar 2010.
       transurance har vedrørende bortkomsten af t. hansens varer gjort de samme syns-
punkter gældende, som tryg og xl insurance har gjort gældende over for geodis, således at
geodis´ ansvar alene kan begrænses til 8,33 sdr pr. kilo bortkommet gods jf. cmr-lovens §
29, stk. 2, svarende til 24.269,96 sdr.
       kravet forrentes i henhold til cmr-lovens § 35 med 5 % p.a. fra den 29. oktober 2009,
hvor kravet blev fremsat over for geodis.
geodis har over for tryg, xl insurance og transurance gjort gældende, at den valgte over-
natningsplads var en sikker opholds- og overnatningsplads. ingen af afsenderen havde givet
særlig instruks om, at traileren ikke måtte parkeres for overnatning, og geodis har således
ikke tilsidesat instrukser eller sikkerhedsforskrifter. geodis er derfor ansvarsfri i medfør af
cmr-lovens § 24, stk. 2.
       overfor tryg har geodis gjort gældende, at der var tale om tre forskellige forsendelser
med forskellige leverandører, hvorfor forsendelserne hver især skal anses for en særskilt
transport. fakturaen, som blev udstedt på 5.307,27 euro, er langt lavere end begrænsningsbe-
løbet i henhold til cmr-lovens § 29, stk. 2. som følge heraf er tryg alene berettiget til faktu-
raværdien af disse varer. for så vidt angår varerne i de to andre forsendelser, udgjorde væg-
ten heraf henholdsvis 500,90 kilo og 657,30 kilo, hvorfor ansvaret kan begrænses til hen-
holdsvis 4.173,33 sdr og 5.472,81 sdr, i alt 9.646,14 sdr jf. cmr-lovens § 29, stk. 2.
       overfor transurance har geodis bestridt, at sølovens regler finder anvendelse for
transportstrækningen fra hamborg til thisted. det er parternes aftale, som er afgørende for,
hvilken form for transportaftale der er indgået. parterne har aftalt en transport fra fob de-
stination taiwan til dør thisted, hvilket indebærer flere transportformer. der er udstedt et
fbl konnossement, og oticon har i parternes årelange samarbejde modtaget adskillige til-
svarende fragtbreve. det må derfor lægges til grund, at der i lighed med tidligere transpor-
ter, var aftalt en multimodal transport.
       den omstændighed, at parterne har indgået en rammeaftale, kan ikke føre til et andet
resultat, idet det er en overfortolkning af rammeaftalen at anse samtlige aftaler for luft- eller
søtransporter, alene fordi der i rammeaftalen omtales luft- og søfragt. hertil kommer, at både
                                                  - 16 -
annette johansen og kasper kristensen har forklaret, at rammeaftalen omfatter alle trans-
portformer. forsendelsesadviset og prislisten er ikke tilstrækkelig dokumentation for, at der
er indgået en aftale om søtransport.
         ansvaret for bortkomsten af oticons varer skal derfor bedømmes efter cmr-lovens
regler.
h-75-10
geodis har gjort gældende, at anco som mellemkontraherende fragtfører af den internati-
onale vejtransport er ansvarlig for bortkomsten af godset i medfør af cmr-lovens § 24, stk. 1,
jf. § 4. geodis hæfter for de fejl og forsømmelser, som hans undertransportør har begået. som
følge heraf er anco forpligtet til at friholde geodis for ethvert erstatningskrav, som geodis
måtte blive tilpligtet at betale til tryg, xl insurance og transurance, ligesom anco er for-
pligtet til at friholde geodis for eventuelle krav fra øvrige vareejere, som måtte have lidt et
tab i anledning af tyveriet af containeren.
if har gjort gældende, at geodis har lejet en container, som blev stillet til rådighed for an-
co. anco skal som følge heraf erstatte værdien af containeren samt demurrage i medfør af
cmr-lovens regler.
anco har over for geodis gjort gældende, at de er ansvarsfri i medfør af cmr-lovens § 24,
stk. 2, idet den valgte overnatningsplads var sikker, og idet anco ikke har tilsidesat in-
struktioner eller sikkerhedsforskrifter meddelt af geodis.
         over for if har anco gjort gældende, at containeren skal anses som et befordrings-
middel, som ikke kan kræves erstattet i medfør af cmr-lovens regler.
         demurrage er et indirekte tab, som heller ikke kan kræves erstattet i medfør af § 29,
stk.3.
h-4-11
anco har gjort gældende, at kurt beier og hbt som henholdsvis kontraherende og udfø-
rende fragtfører er ansvarlig for bortkomsten af godset i medfør af cmr-lovens § 24, stk. 1,
jf. § 4.
                                                - 17 -
       det bestrides, at der foreligger ”trucking” i aftaleforholdet mellem anco og kurt
beier, idet kurt beier er et af danmarks største transportfirmaer med 250 vognmandstilladel-
ser efter godskørselsloven. dernæst bærer trækkerne kurt beiers navn. kurt beier har end-
videre viderekontraheret transporten til hbt, og der kan dermed ikke foreligge ”trucking”,
idet trucking indebærer, at vognmanden selv udfører transporten. kurt beier har herefter ik-
ke løftet bevisbyrden for, at der er indgået en aftale om ”trucking”.
       anco har ikke afgivet instruktioner om, hvilken parkeringsplads chaufføren skulle
benytte og har ikke haft indflydelse på chaufførens valg af stedet. anco udstikker alene de
overordnede retningslinjer for transporten, hvilket er bekræftet af chaufføren. den omstæn-
dighed, at chaufføren kontaktede anco direkte, medfører ikke, at anco har overtaget in-
struktionsbeføjelsen over for chaufføren. anco havde ikke tegnet cmr-forsikring og hav-
de ikke søgt godskørselstilladelse, ligesom anco ikke var registreret bruger af trækkeren på
registreringsattesten. kurt beier er dermed fortsat den overordnet ansvarlige for transporten
og må derfor betragtes som selvstændig fragtfører, der bærer principalansvaret for de fejl og
forsømmelser, som dennes chauffører begår.
       der er ikke udvist egen skyld fra anco, og der kan dermed ikke ske en fordeling af
ansvaret efter cmr-lovens § 26, idet den omstændighed, at instruksen fra anco nødven-
diggjorde en overnatning, ikke kan føre til, at anco er ansvarlig for tyveriet under denne
overnatning. hertil kommer, at det ikke er sædvanligt at frakoble traileren for at køre et
ærinde og derefter glemme at tilkoble traileren igen. dette ansvar påhviler alene den udfø-
rende fragtfører.
       kurt beier og anco er dermed forpligtet til at friholde anco for ethvert erstatnings-
krav, som anco måtte blive pålagt at betale i anledning af tyveriet.
kurt beier og hbt har gjort gældende, at der mellem anco og kurt beier blev indgået en
aftale om trucking. anco tilrettelagde selv opgaven, og kurt beier stillede alene biler og
chauffører til rådighed. hertil kommer, at der ikke foreligger et fragtbrev, hvorfor anco ik-
ke har løftet bevisbyrden for, at der er indgået en fragtaftale. den omstændighed, at træk-
kerne bærer kurt beiers navn, og den omstændighed, at der er tegnet cmr-forsikring kan
ikke tillægges betydning, idet kurt beier og hbt udfører mange transportopgaver, hvor der
er fuldt fragtføreransvar.
                                               - 18 -
       anco tilrettelagde opgaven, således at transporten nødvendiggjorde en overnatning.
dermed bibragte anco selv den nødvendige forudsætning for tyveriet af containeren.
chaufføren har forklaret, at han ved en fejl glemte at tilkoble traileren igen. det må dog læg-
ges til grund, at såfremt anco havde tilrettelagt transporten i én strækning, ville tyveriet
have været undgået
       anco gav dernæst ingen instruktioner om, hvilken parkeringsplads chaufføren skulle
benytte, og har dermed forholdt sig passivt, hvilket må komme anco til skade, idet det ik-
ke kunne forventes, at kurt beier foretog instruktion af chaufføren.
       kurt beier og hbt har således ikke handlet ansvarspådragende i forhold til anco,
hvorfor de er ansvarsfri i medfør af cmr-lovens § 24, stk. 2.
       til støtte for den subsidiære påstand har kurt beier og hbt gjort gældende, at der skal
ske en skyldfordeling som følge af den af anco udviste egen skyld jf. cmr-lovens § 26, så-
ledes at en eventuel erstatning nedsættes.
 sø- og handelsrettens afgørelse
h-62-10, h-26-11 og s-17-10
for så vidt angår transportaftalerne mellem geodis og voss (h 62/10), mellem geodis og
grundfos (h 26/11) og mellem geodis og t. hansen (s 17/10 delvis) er parterne enige om, at
cmr-loven skal finde anvendelse ved bedømmelse af ansvarsgrundlaget og erstatningsud-
målingen.
       for så vidt angår transportaftalen mellem geodis og oticon (s 17/10) har transurance
gjort gældende, at parterne har indgået en aftale om søtransport, og at ansvaret skal be-
dømmes efter sølovens regler.
       i rammeaftalen (user guide) mellem geodis og oticon er anført, at alle opgaver udfø-
res i henhold til nsab 2000. i prislisten for søfragt omfattende transport fra fob destinatio-
nen til thisted er anført, at tilbuddet er udfærdiget i overensstemmelse med nsab 2000. i
forsendelsesadviset for den konkrete transport omtales lossehavn og destination århus. efter
de afgivne forklaringer kan det ikke lægges til grund, at der for denne transport er aftalt en
                                                - 19 -
fravigelse af rammeaftalens og tilbuddets vilkår, om at transporten er undergivet nsab
2000, hvorfor sølovens regler om ansvar og ansvarsbegrænsning ikke finder anvendelse.
       det er ubestridt, at traileren bortkom, da chaufføren tog ophold for natten på en parke-
ringsplads på englandsvej i vejle. efter det oplyste havde chaufføren koblet traileren fra
trækkeren for at gøre indkøb i et nært beliggende supermarked, men glemt at koble den til
igen efter sin tilbagekomst. under disse omstændigheder har geodis ikke løftet bevisbyrden
for, at tyveriet ikke kunne være undgået, jf. § 24, stk. 2, hvorfor de, som kontraherende fragt-
fører, er ansvarlig, jf. § 24, stk. 1.
       for så vidt angår transportaftalen mellem geodis og voss er der udstedt tre transport-
dokumenter for tre særskilte forsendelse fra forskellige leverandører. da der er tale om tre af
hverandre uafhængige forsendelser, skal begrænsningsbeløbene efter cmr-lovens § 29 be-
regnes særskilt for hver enkelt forsendelse.
       herefter tages i s 17/10 transurances subsidiære påstand tages til følge og i h62/10 og
h 26/11 geodis´ subsidiære påstande til følge.
       efter sagernes udfald skal geodis i sagsomkostninger til tryg betale 25.000 kr. inkl.
moms til dækning af advokatbistand samt 3.180 kr. til dækning af retsafgift. geodis skal til
xl insurance i sagsomkostninger betale 28.750 kr. inkl. moms til dækning af advokatbistand
samt 3.800 kr. til dækning af retsafgift. geodis skal til transurance i sagsomkostninger betale
35.000 kr. inkl. moms til dækning af advokatbistand samt 8.100 kr. til dækning af retsafgift.
h-75-10
anco er som mellemkontraherende fragtfører erstatningsansvarlig for bortkomsten af trai-
leren og skal som følge heraf friholde geodis wilson for de i sagerne anlagt af trygvesta, xl
insurance og transurance idømte beløb, herunder med tillæg af renter og sagsomkostninger.
       anco skal endvidere friholde geodis for ethvert krav, som geodis måtte tilpligtes at
betale til de øvrige vareejere eller disses vareassurandører, udover tryg, transurance og xl
insurance i anledning af bortkomsten af den i hovedsagerne omhandlede container nr.
hdmu6536646 under den internationale vejtransport fra hamborg til herfølge.
       den bortkomne container er at betragte som gods, hvorfor anders nielsen skal erstatte
værdien af denne jf. § 24, stk. 2.
       dernæst skal anco erstatte omkostninger til demurrage jf. § 29, stk. 3.
                                                - 20 -
        efter sagens udfald skal anco i sagsomkostninger til geodis wilson betale 55.000 kr.
til dækning af advokatbistand samt 16.200 kr. til dækning af retsafgift. anco skal i sagsom-
kostninger til if p&c insurance ltd. betale 10.000 kr. til dækning af advokatbistand.
h-4-11
jens lund fra anco har om transportopgaven forklaret, at der blev afregnet efter antal ki-
lometer, og at kurt beier og hbt stillede lastbil og chauffør til rådighed. ifølge chaufføren
oplyste anco om stedet, hvor containeren skulle afhentes samt tid og sted for levering.
denne aftale ses ikke at adskille sig fra en sædvanlig aftale mellem en mellemkontraherende
og en udførende fragtfører. den omstændighed, at der var en direkte kontakt mellem chauf-
føren og anco, indebærer ikke, at denne havde overtaget instruktionsbeføjelserne over for
chaufføren. kurt beier og hbt må derfor anses for at være udførende fragtfører, hvorfor an-
svaret må bedømmes efter cmr-loven. da traileren bortkom under transporten, er kurt
beier og hbt ansvarlige for den skete skade, og skal som følge heraf friholde anco for det i
sagen anlagt af geodis wilson og if p&c pådømte krav, herunder med tillæg af renter og
sagsomkostninger.
        efter sagens udfald skal kurt beier og hbt i sagsomkostninger til anco betale 55.000
kr. til dækning af advokatbistand samt 16.860 kr. til dækning af retsafgift.
                                      thi kendes for ret:
h 62/10
geodis wilson denmark a/s skal inden 14 dage til trygvesta forsikring a/s betale mod-
værdien i danske kroner på betalingsdagen af 9.646,14 sdr og 5.307,27 euro med tillæg af 5
% rente p.a. fra den 19. januar 2010 og 28.180 kr. i sagsomkostninger. sagsomkostningsbelø-
bet forrentes efter rentelovens § 8a.
h 26/11
geodis wilson denmark a/s skal inden 14 dage til xl insurance company limited betale
modværdien i danske kroner på betalingsdagen af 17.742,90 sdr med tillæg af 5 % rente p.a.
                                                  - 21 -
fra den 24. november 2009 og 32.550 kr. i sagsomkostninger. sagsomkostningsbeløbet forren-
tes efter rentelovens § 8a.
s 17/10
geodis wilson denmark a/s skal inden 14 dage til transurance forsikring a/s (codan for-
sikring a/s) betale modværdien i danske kroner på betalingsdagen af 38.847,96 sdr med til-
læg af 5 % rente p.a. af 24.269,96 sdr fra den 29. oktober 2009 og af 14.577,50 sdr fra den 30.
januar 2010 og 43.100 kr. i sagsomkostninger. sagsomkostningsbeløbet forrentes efter rente-
lovens § 8a.
h 75/10
anders nielsen & co. a/s skal inden 14 dage friholde geodis wilson danmark a/s for de
idømte beløb, inkl. renter og sagsomkostninger, og skal inden samme frist betale 71.200 kr. i
sagsomkostninger, som forrentes efter rentelovens § 8a.
anders nielsen og co. a/s skal endvidere friholde geodis for ethvert krav, som geodis måt-
te tilpligtes at betale til de øvrige vareejere eller disses vareassurandører, udover tryg, tran-
surance og xl insurance i anledning af bortkomsten af den i hovedsagerne omhandlede con-
tainer nr. hdmu6536646 under den internationale vejtransport fra hamborg til herfølge.
anders nielsen & co. a/s skal endvidere inden 14 dage til if p & c insurance ltd. betale
modværdien i danske kroner på betalingsdagen af 440 euro og 4.326,10 usd med tillæg af 5
% rente p.a. fra den 16. september 2010 og 10.000 kr. i sagsomkostninger. sagsomkostnings-
beløbet forrentes efter rentelovens § 8a.
h 4/11
kurt beier a/s og hbt internationale transport gmbh skal inden 14 dage in solidum fri-
holde anders nielsen & co. a/s for de idømte beløb, inkl. renter og sagsomkostninger og
                                               - 22 -
skal inden samme frist betale 71.860 kr. i sagsomkostninger, som forrentes efter rentelovens §
8a.
henrik dam                        mette christensen                   kaj flemming nielsen
                                             (sign.)
                                         ___ ___ ___
                              udskriftens rigtighed bekræftes
                      p.j.v. sø- og handelsretten, den 16. april 2011